cyanic-selkie/wikianc huggingface dataset:
Aatu Räty
Seuraura
Vuonna 2020 Räty nostettiin useassa ennakkokaavailussa jopa mahdolliseksi kaikkien aikojen ensimmäiseksi suomalaiseksi ykkösvaraukseksi NHL:n varaustilaisuuteen 2021. Hänen vaikean kautensa 2020–2021 myötä Rädyn varausosakkeet kuitenkin laskivat, johon syinä yleisesti pidettiin mm. alle 20-vuotiaiden MM-joukkueesta putoamista ja varsin pieneksi jäänyttä roolia Kärpissä. Elite Prospects -sivuston Euroopan-pelaajatarkkailujohtaja Lassi Alasen mukaan myös hänen minaisuuksissaan oli puutteita liittyen esimerkiksi luisteluun tai putkinäköisyyteen kiekon kanssa. Helmikuussa 2021 mm. The Athletic -lehti listasi Rädyn rankingissaan kahdeksanneksi. Kauden jäkeen hänen arvioitiin yleisesti tulevan varatuksi vielä ensimmäisen kierroksen lopulla.
New York Islanders varasi Rädyn lopulta toisella kierroksella vuorolla 52. Hänen varausnumeroaan pidettiin yleisiä odotuksia pienempänä. Räty oli kuitenkin Islandersin ensimmäinen varaus, sillä seura oli aiemmin huhtikuussa kaupannut ensimmäisen kierroksen varausvuoronsa New Jersey Devilsiin. Jo elokuussa Räty teki Islandersin kanssa kolmivuotisen NHL-tulokassopimuksen. Harjoitusleirin päätteeksi lokakuussa seura lainasi hänet kaudeksi 2021–2022 vielä Kärppiin. Rädyn vastuu jäi kuitenkin vähäiseksi ja hän pelasi kuusi ottelua tehden yhden syöttöpisteen. Lokakuussa Räty myös avautui sanomalehti Kalevan haastattelussa turhautuneensa peliaikaansa. Lopulta saman kuun lopulla Kärpät lainasi hänet ja puolustaja Veli-Matti Tiuraniemen loppukauden kattavilla sopimuksilla Mikkelin Jukureihin. Vastaavasti Jukurit lainasi Kärppiin puolustaja Axel Rindellin. Räty teki läpimurtonsa SM-liigassa ja hän vakiinnutti paikkansa Jukureiden ykkösketjussa Petrus Palmun tutkaparina. Räty teki lähes piste per peli -tahdilla 41 runkosarjaottelussa tehot 13+27=40, joilla hän oli joukkueen toiseksi paras pistemies Palmun jälkeen. Räty voitti myös kaikkiaan 41 tehopisteellään koko SM-liigan U20-ikäisten piste- ja syöttöpörssin. Hän sijoittui myös lukemalla +26 koko liigan tehotilastossa neljänneksi. Seitsemässä playoff-ottelussa Räty teki kaksi syöttöpistettä.
SM-liigakauden jälkeen huhtikuussa 2022 Räty liittyi AHL-joukkue Bridgeport Islandersin vahvuuteen. Hän teki ensimmäisen AHL-maalinsa pudotuspelien ensimmäisen kierroksen toisessa ottelussa 4. toukokuuta 2022 Providence Bruinsia vastaan ensimmäisessä jatkoerässä ajassa 72.53. Räty valittiin ottelun ykköstähdeksi. Hän pelasi kevään aikana AHL:ssä kaksi runkosarjaottelua ilman tehopisteitä ja kuusi playoff-ottelua tehopistein 1+3=4.
Maajoukkueura
Räty pelasi alle 20-vuotiaiden MM-kilpailuissa vuosina 2020 ja 2022, joista jälkimmäinen turnaus päättyi hopeaan. Vuoden 2020 turnauksessa hän voitti Suomen sisäisen tehotilaston lukemalla +5. Räty oli turnauksen nuorin pelaaja. Hänet valittiin myös vuoden 2022 kisajoukkueeseen joulukuussa käynnistyneeseen turnaukseen, mutta Räty kuitenkin joutui jättämään turnauksen väliin, kun hänen koko seurajoukkueensa Jukurit asetettiin karanteeniin joukkueessa ilmenneiden koronavirustartuntojen myötä vain kaksi päivää ennen Suomen joukkueen lähtöä Kanadaan. Suomi yritti vielä saada Rädyn jälkeenpäin joukkueeseen mukaan erityisluvalla, mutta Suomen GM Kimmo Oikarisen mukaan Kansainvälinen jääkiekkoliitto antoi kuitenkin Tapaninpäivänä virallisen päätöksen, että hän ei voi liittyä kisajoukkueeseen. Lopulta koko turnaus keskeytettiin useassa joukkueessa ilmenneiden koronavirustartuntojen vuoksi. Räty valittiin Suomen joukkueeseen elokuussa uudelleen pelattuun turnaukseen, jossa hän oli joukkueen toiseksi paras pistemies Joakim Kemellin jälkeen tehoilla 3+7=10. 24. heinäkuuta 2021 Räty onnistui tekemään Yhdysvaltain Michiganin Plymouthissa pelatussa alle 20-vuotiaiden World Junior Summer Showcase -turnauksessa neljä maalia Ruotsia vastaan, kun Suomi voitti ottelun lukemin 5–2. Hän teki ensin kypärätempun tasakentällisin ja viimeisteli neljännen osumansa vastustajan tyhjään maaliin.
Räty pelasi myös alle 18-vuotiaiden MM-kilpailuissa vuonna 2019 ja Hlinka Gretzky Cupissa vuonna 2019. Hänet palkittiin alle 18-vuotiaiden maajoukkueen kauden 2019–2020 parhaana pelaajana Mikko Koivu -palkinnolla. Räty pelasi myös World U-17 Hockey Challengessa vuonna 2018, jolloin hän voitti hopeaa. Räty oli Suomen paras maalintekijä kolmella osumallaan. Yhteensä hän on pelannut 33 nuorten ja 49 poikien maaottelua.
Pelityyli
Draftin Europe -sivusto kuvaa Rätyä monipuoliseksi hyökkääjäksi, jolla on kyky käsitellä kiekkoa nopeammin kuin osa pelaajista pystyy ajattelemaan. Elokuussa 2019 The Hockey News -lehden toimittaja Steven Ellis arvioi Rädyn olevan paitsi älykäs puolustussuuntaan myös kentällisensä todellinen "leipä ja voi" hyökkäyssuuntaan pelatessa. Ellis kehui myös Rädyn suoraluistelunopeutta sekä kiekollista kykyä ja piti Rätyä vaikeasti pysäytettävänä.
Räty on kertonut seuranneensa suomalaispelaajista eniten Sebastian Ahoa ja Aleksander Barkovia. The Sports Network -kanavan haastattelussa heinäkuussa 2020 hän luonnehti omaa pelityyliään samanlaiseksi kuin Barkovilla. Räty on omien sanojensa mukaan Barkovin tapaan iso pelaaja. Rädyn mukaan hän myös keskittyy samalla tavalla hyökkäämiseen ja puolustamiseen. Myös hänen kiekonkäsittely- ja pelirakennustaidot ovat Rädyn mukaan myös vahvalla tasolla. Hän on maininnut kaikkien aikojen suosikkipelaajakseen Sidney Crosbyn sekä SM-liigasta suosikikseen hänen silloisen joukkuetoverinsa Jussi Jokisen. New York Islandersin päävalmentaja Barry Trotzin mukaan Rädyllä on hyvä peliäly ja hän muistuttaa pelityyliltään seurassa pelaavaa Zach Parisea.
Muuta
Rädyn isoveli Aku pelaa SM-liigajoukkue Tampereen Ilveksessä. Akulla on myös Arizona Coyotesin NHL-varaus vuodelta 2019. Veljekset pelasivat yli vuoden ikäerostaan huolimatta lähes kaikki juniorivuotensa samoissa joukkueissa ja usein myös samoissa ketjuissa. Heidän isänsä Tuomo Räty pelasi omalla urallaan hyökkääjänä yhteensä 71 SM-liigaottelua JyP HT:ssä. Hän on myöhemmin valmentanut poikiaan Kärppien junioreissa.
Eliseo Martín
Eliseo Martín (s. 5. marraskuuta 1973 Monzón) on espanjalainen estejuoksija.
Martín juoksi Lausannen maastojuoksun MM-kisoissa 2003 pitkällä matkalla kolmanneksikymmenenneksiyhdeksänneksi. Myöhemmin samana vuonna hän voitti Espanjan mestaruuden estejuoksussa ja MM-pronssia Pariisin MM-kisoissa ajalla 8.09,09. IAAF:n yleisurheilufinaalissa hän oli kuudes. Vuoden päätteeksi hänet valittiin Espanjan vuoden urheilijaksi. Seuraavana vuonna hän sijoittui Brysselin maastojuoksun MM-kisoissa pitkällä matkalla kolmanneksikymmenenneksiyhdeksänneksi ja Ateenan olympialaisissa esteissä yhdeksänneksi. Maastojuoksun MM-kisoissa 2005 hän keskeytti pitkällä matkalla. Vuonna 2007 Martín sijoittui Mombasan maastojuoksun MM-kisoissa seitsemänneksikymmenenneksiseitsemänneksi ja Osakan MM-kisoissa esteiden seitsemänneksi. Hän karsiutui alkuerissä Pekingin olympialaisissa 2008 ja sijoittui yhdeksänneksi Berliinin MM-kisoissa 2009. Barcelonan EM-kisoissa 2010 hän oli kuudes.
Edwyn Alexander-Sinclair
Edwyn Alexander-Sinclair (1865 Malta – 1945) oli brittiläinen amiraali, joka kontra-amiraalina komensi 1918 lopulla Itämerelle lähetettyä laivasto-osastoa Britannian tukiessa virolaisten ja latvialaisten taistelua Neuvosto-Venäjää vastaan.
GFS-malli
GFS-malli on numeerinen säänennustusmalli, jota ylläpitää Yhdysvaltain liittovaltion sää- ja valtamerentutkimusorganisaatio NOAA. Se tuottaa koko maapallon kattavan 16 vuorokautta pitkän ennusteen neljä kertaa vuorokaudessa. Ensimmäisen viikon ajalta malliajo tulostetaan kuuden tunnin välein, sen jälkeen 12 tunnin välein.
NOAA jakaa mallin ennustamat tiedot public domain -sääntöjen mukaan, ja eri palveluntarjoajat voivat piirtää niistä haluamansa alueen sääkarttoja.
Anu Tuomi-Nikula
Anu Tuomi-Nikula (s. 1975) on suomalainen lastenohjelmien toimittaja, ohjaaja, nukkenäyttelijä ja kirjailija. Hän on muun muassa opiskellut teatteria, lastenelokuvaa ja kuvataiteita. Hän aloitti televisiouransa lastenohjelma Pikku Kakkosen juontajana vuonna 1997, ja hän on usean Pikku Kakkosen hahmon takana (muun muassa Neponen, Jepu Neulanen ja Nalle). Tuomi-Nikula on luonut ja nukkenäytellyt käsinukkejänö Neposta vuodesta 2000 alkaen. Nukentekijä on Anna-Liisa Tarvainen. Tuomi-Nikula myös näytteli keiju Berenikeä lastenohjelmassa Hui hai hiisi.
Amaryllix
Amaryllix on hahmo Asterix-sarjakuvissa, gallialaisen kylän kalakauppias. Kaikkien mielestä Amaryllixin myymät kalat haisevat pilaantuneilta. Kylätappelut saavat lähes aina alkunsa kylän sepän Caravellixin mainitessa jotain Amaryllixin kalojen laadusta, mikä provosoi Amaryllixia aloittaman tappelun. Amaryllixillä on oma kalastusvene, mutta hän ei itse kalasta kalojaan, vaan ne tuodaan hänelle kärryillä Parisiumista asti, mikä selittää niiden pilaantumisen.
Amaryllix esiintyi ensimmäisen kerran albumissa Asterix Hispaniassa. Sarjan tekijät René Goscinny ja Albert Uderzo kehittivät hahmon saadakseen huvittavan aiheen kyläläisten tappelulle.
Nimi Amaryllix on yksi sarjan luontoperäisistä nimistä ja se tulee kukan nimestä amaryllis. Amaryllixin vaimo on nimeltään Jelousubmarine (Iélosubmarine), mikä viittaa The Beatles -yhtyeen kappaleeseen ”Yellow Submarine”. Albumeissa Asterix Korsikassa ja Ruusu ja miekka heillä on myös nuori poika.
Lysingin kihlakunta
thumb|Lysingin kihlakunnan sijainti Itä-Götanmaan läänin kartalla.
Lysingin kihlakunta oli kihlakunta Itä-Götanmaan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 438,04 neliökilometriä ja asukasluku 8 469 henkeä. Kihlakuntaan kuuluneet kunnat olivat Västra Tollstad, Ödeshög, Stora Åby, Trehörna, Rök, Heda, Svanshals ja Kumla.
Kihlakunnan tuolloisista kunnista Kumla kuuluu nykyään Mjölbyn kuntaan ja muut Ödeshögin kuntaan.
Tagir Haibulajev
Tagir Kamaludinovitš Haibulajev (, s. 24. heinäkuuta 1984 Kiziljurt, Dagestan) on venäläinen judoka ja olympiavoittaja. 176 senttimetriä pitkä ja 100 kilogrammaa painva Haibulajev kilpailee 100-kiloisten sarjassa ja edustaa Javara Neva -seuraa. Hän on etniseltä taustaltaan avaari.
Ura
Haibulajev voitti olympiakultaa 100-kiloisista vuoden 2012 kesäolympialaisista Lontoosta. Hän voitti finaalissa Mongolian Tuvshinbajar Naidanin. MM-kilpailuista Haibulajevilla on kultaa vuodelta 2011 ja EM-kilpailuista kultaa vuodelta 2009. Molemmat kullat ovat 100-kiloisten sarjasta.
Suomen musiikkiteatteri
thumb|[[Tampereen ylioppilastalo, jossa Suomen musiikkiteatteri on toiminut vuodesta 2015.]] Suomen musiikkiteatteri on suomalainen teatteri. Se järjestää esityksiä Tampereella Tammerkosken kaupunginosassa sijaitsevassa Yo-talossa Gustav Nyströmin vuonna 1901 suunnittelemassa tilassa, joka edustaa wieniläisjugendia.
Suomen Musiikkiteatterin taustalla on taiteilijapariskunta Katariina Leino ja Petri Lairikko. Kirjailija Katariina Leino toimii taiteellisena johtajana ja teatteriohjaaja-näyttelijä Petri Lairikko toimi teatterinjohtajana.
Henrik Calonius
Adolf Henrik Matias Calonius (19. kesäkuuta 1873 Hamina – 7. joulukuuta 1914 Petrokov, Puola) oli suomalainen ratsumestari jota pidetään Suomen poliisikoiratoiminnan alkuunpanijana.
Henrik Caloniuksen vanhemmat olivat kenraaliluutnantti Emil Wilhelm Matias Calonius (1840–1906) ja vapaaherratar Eva Hildur Ulrika Falkenberg af Trystorp.
Helsingin poliisilaitoksen palveluksessa ollut Calonius johti Laukon torpparihäätöjen aikana tammikuussa 1907 Helsingistä tullutta ratsupoliisikomennuskuntaa, joka vastasi häätöjen toimeenpanemisesta. Häätöjen yhteydessä tapahtui useita yhteenottoja, ja erityisen pahaa vertaa herätti se, että poliisit järjestivät Laukossa ollessaan tanssiaiset joka ilta.
Calonius toi keväällä 1909 Saksasta Suomen ensimmäiset poliisikoirat saksanpaimenkoirat Hektor von der Volmeburgin ja Benno von Volmenthalin sekä dobermanni-nartun Zilly von Thüringenin. Saksa oli näihin aikoihin edelläkävijämaa poliisikoirien käytössä.
Calonius osallistui ensimmäisen maailmansodan taisteluihin venäläisten joukoissa. Hän kaatui Petrovin lähellä Puolassa 7. joulukuuta 1914. Caloniuksen ruumis tuotiin Suomeen, ja hänet hautajaisensa pidettiin Helsingissä 16. joulukuuta 1914.
Isosirppisiipi
Isosirppisiipi (Sabra harpagula) on sirppisiipiin kuuluva vaalea yöperhonen. Suomessa se on erittäin harvinainen harhailija.
Koko ja ulkonäkö
Vaaleanruskea perhonen, jonka etusiiven kärki kaartuu huomattavan voimakkaasti ulospäin. Siipien kuviointi erottaa sen selvästi kaikista muista perhoslajeista. Etusiiven poikki kulkee kaksi vaaleanruskeaa, mutkittelevaa poikkiviirua. Niiden väliselle alueelle jää ryhmä pieniä, keltaisia, ruskeareunaisia täpliä. Siiven ulkoreunassa on siniharmaa, hieman laikkuinen varjostuma. Takasiivet ovat vaaleanruskeat ja myös niissä poikkiviirujen välissä on hieman keltaisia täpliä. Siipiväli 33–40 mm.
Levinneisyys ja lentoaika
Laajalti levinnyt laji, jota tavataan Länsi-Euroopasta ja Britteinsaarilta Japaniin saakka. Esiintymät ovat kuitenkin paikoittaisia. Suomessa isosirppisiipi on tavattu yhden kerran Inkoosta elokuussa 2001. Perhoset lentävät pääasiassa kesä-heinäkuussa. Osassa esiintymisaluetta on toinen sukupolvi elokuussa.
Elinympäristö ja elintavat
Laajojen, vanhoja puita kasvavien lehtimetsien laji. Isosirppisiipi on ilmeisesti tarkka elinympäristönsä mikroilmastosta ja näyttää suosivan paikkoja, joissa yölämpötilat pysyvät korkealla ja kosteutta on kohtalaisen paljon. Myös alueen maaperällä saattaa olla merkitystä. Laji lentää iltahämärässä ja tulee valolle, mutta muutoin elintavat tunnetaan huonosti. Ilmeisesti perhoset ja toukat liikkuvat pääasiassa latvustoissa. Naaraita tavataan erittäin harvoin.
Kotelo talvehtii yhteensidottujen lehtien välissä.
Lentomäen maailmanmestaruuskilpailut
Lentomäen maailmanmestaruuskilpailut käydään joka toinen vuosi Euroopan eri lentomäissä.
Mitalitaulukko
Tilanne vuoden 2022 MM-kilpailuiden jälkeen.
Mustapha Yatabaré
Mustapha Yatabaré (s. 26. tammikuuta 1986 Beauvais, Ranska) on malilainen jalkapalloilija. Hyökkääjänä pelaava Yatabaré edustaa Ligue 2:ssa pelaavaa Guingampia.
Maajoukkueura
Yatabaré on edustanut maajoukkuetasolla vanhempiensa kotimaata Malia. Hän pelasi ensimmäisen maaottelunsa Algeriaa vastaan 19. marraskuuta 2008. Yatabaré valittiin ensimmäisiin arvokisoihinsa vuoden 2010 Afrikan-kisoihin, jossa hän onnistui tekemään maajoukkueuransa ensimmäisen maalin turnauksen avausottelussa Angolaa vastaan.
Yksityiselämä
Yatabaré syntyi Ranskassa malilaisille vanhemmille. Hänen nuorempi veljensä Sambou Yatabaré pelaa myös jalkapalloa keskikentällä SM Caenissa.
Neiti Aika (elokuva)
Neiti Aika on vuonna 2020 ensi-iltansa saanut suomalainen dokumenttielokuva, jonka on ohjannut Elina Talvensaari. Elokuva käsittelee aikaa ja unohdusta, ja se kertoo edesmenneestä naisesta, jonka asunnon ohjaaja Talvensaari osti ja jonka jäämistön hän sai samalla haltuunsa.
Vanja-eno
thumb|Kuva näytelmän esityksestä [[Moskovan Taideteatterissa vuodelta 1899.]] Vanja-eno (joskus myös Eno Vanja, ) on Anton Tšehovin näytelmä. Se julkaistiin 1890-luvulla ja esitettiin ensimmäisen kerran vuonna 1900 Konstantin Stanislavskin ohjaamana. Vanja-eno lasketaan kuuluvaksi sarjaan, johon kuuluvat lisäksi näytelmät Lokki, Kolme sisarta ja Kirsikkapuisto.
Näytelmän kantava teema on tuhlattu elämä. Vanja-eno toteaa 47-vuotiaana olevansa vanhus: hän on tehnyt maatilalla työtä antaen työn tuoton – jo kuolleen – sisarensa miehelle, professorille, joka käytti koko uransa saamatta mitään aikaan. Näytelmän alussa professori haluaa muuttaa tilan rahaksi ja muuttaa Suomeen viettämään eläkevuosiaan.
Vaikka näytelmä on kirjoitettu ennen luonnonsuojeluaatteen yleistymistä, näytelmän lääkäri on huolissaan metsien tilasta. Tšehovin onkin tämän vuoksi sanottu olleen ”ekologi ennen ekologiaa”.
Vanjan nuorempi sisar on syvän uskonnollinen ja on valmis uhraamaan elämänsä tuonpuoleisen palkinnon toivossa.
Näytelmässä miesten ja naisten väliset rakkaudet tai ihastumiset kohdistuvat tavoittamattomiin henkilöihin.
Tyyliltään Vanja-eno luokitellaan usein draamaksi tai tragikomediaksi. Tšehov itse kutsui näytelmää komediaksi.
Teatteriesityksiä Suomessa
Vanja-eno on vanhimpia Suomessa laitosteatterissa esitettyjä näytelmiä. 2000-luvulla sitä on esitetty muun muassa Avoimet Ovet -teatterissa. Reko Lundan ohjasi Vanja-enon Tampereen Työväen Teatterissa (ensi-ilta 2002) ja Pekka Milonoff KOM-teatterissa (ensi-ilta 24.10.2007).
Helsingin kaupunginteatterin version, jonka ensi-ilta nähtiin 18.9.2014, ohjasi unkarilainen Tamás Ascher. Rooleissa nähtiin muun muassa Santeri Kinnunen, Martti Suosalo ja Esko Salminen.
ORP Gryf (1936)
ORP Gryf oli Puolan laivaston miinalaiva toisen maailmansodan alussa ennen uppoamistaan.
Valmistus
Alus tilattiin 11. toukokuuta 1934 Ranskasta Le Havresta Chantiers et Ateliers Augustin Normandilta, missä köli laskettiin 14. marraskuuta 1934. Alus laskettiin vesille 29. marraskuuta 1936 ja valmistui 27. helmikuuta 1938.
Palvelus
Gryf lähti 1. syyskuuta 1939 yhdessä kuuden miinanraivaajan kanssa Gdynian laivastotukikohdasta epäonniseen operaatio Rurkaan, jossa oli tarkoitus miinoittaa Gdańskin lahden sisääntuloreitit. Alukselle kuormattiin miinat, minkä jälkeen osasto matkasi Helin niemimaalle suojanaan ORP Wicher sekä kaksi tykkivenettä. Matkalla alusten kimppuun hyökkäsi 33 Saksan ilmavoimien Junkers Ju 87 -syöksypommittajaa, jolloin alus vaurioitui useista lähelle osuneista pommeista. Aluksella sai surmansa 22 miehistönjäsentä mukaan lukien aluksen päällikkö.
Alukselta heitettiin mereen sytyttimettömät miinat, minkä jälkeen se palasi Heliin. Alus joutui sotasatamassa ilmatorjuntatehtäviin, kunnes se joutui 3. syyskuuta Wicherin kanssa Saksan laivaston hävittäjien Z1 Leberecht Maassin ja Z9 Wolfgang Zenkerin kohteeksi. Puolalaiset alukset ja rannikkotykistö vastasivat hyökkääjien tuleen. Gryf osui ainakin kerran Leberecht Maassiin surmaten neljä saksalaista merisotilasta, mutta se itse vaurioitui lievästi yhdestä osumasta.
Myöhemmin samana päivänä Saksan ilmavoimien lentokoneet pommittivat alusta vaurioittaen sitä pahoin, minkä seurauksena se upposi satamaan. Alus syttyi 5. syyskuuta tuleen ja kaksi takimmaista tykkitornia siirrettiin maihin rannikkotykistöksi. Tykit saatiin toimintakuntoon vasta 30. syyskuuta eli juuri ennen antautumista.
Saksalaiset nostivat aluksen marraskuussa 1939 ja siirsivät sen rantaan lähelle Jastarniaa, jossa sitä käytettiin tykistönmaalina. Toisen maailmansodan päätyttyä Puolan ilmavoimat käyttivät aluksen hylkyä maalinaan, kunnes 1957 tehtiin päätös hylyn nostamisesta. Vuonna 1960 alus oli romutettu.
Kreikan yleislakko 2006
Kreikan yleislakko 2006 oli 13. joulukuuta 2006 järjestetty vuorokauden mittainen työntekijöiden mielenilmaus hallituksen tiukalle budjettiesitykselle. Suljettuina olivat kaikki valtion virastot, pankit ja julkiset laitokset. Myös koulut sulkivat ovensa, julkinen liikenne lamautui ja sairaaloissakin oli vain minimimiehitys.
Ateenan halki kulkeneeseen mielenosoitusmarssiin osallistui miltei 4 000 henkeä. Mielenosoituksessa vaadittiin hallitukselta lisää rahaa julkisiin palveluihin ja vastustettiin valtion yrityksien yksityistämistä.
Valtiollinen Olympic Airlines -lentoyhtiö perui liki kolmekymmentä koti- ja ulkomaanlentoa. Kymmenet muut lennot myöhästelivät pahasti. Myös laivat pysyivät satamissa merimiesten liityttyä lakkoon.
Risto Solanko
thumb|Risto Solanko (vas.) Suomen Israelin-suurlähettiläänä keskustelemassa presidentti [[Jitzhak Ben-Zvin ja Abba Ebanin kanssa lokakuussa 1962.]] Risto Solanko (vuoteen 1935 Sohlman, 28. heinäkuuta 1901 Tampere – 7. toukokuuta 1980 Helsinki ) oli suomalainen diplomaatti.
Solanko työskenteli ulkoministeriön palveluksessa vuodesta 1929. Hän toimi 1930-luvulla lähetystöavustajana Buenos Airesissa, Rio de Janeirossa ja Oslossa, vuosina 1939–1944 lähetystösihteerinä Washingtonissa, vuosina 1945–1952 ulkoministeriön jaostopäällikkönä ja apulaisosastopäällikkönä, vuosina 1952–1960 lähetystöneuvoksena Lontoossa sekä Tel Avivissa asiainhoitajana 1960–1962 ja suurlähettiläänä vuosina 1962–1964. Solanko siirtyi eläkkeelle vuonna 1968.
Risto Solangon puoliso vuodesta 1929 oli Siljo Ivalo, jonka isä oli kirjailija Santeri Ivalo ja veli diplomaatti Asko Ivalo.
Toroppala
Toroppala on Savonlinnaan kuuluva kylä entisen Kerimäen kunnan alueella. Kylään on matkaa Kerimäen kirkolta noin 4,5 kilometriä.
Toroppalassa sijaitsee Kerimäen kuuluisa tuulimylly. Kylässä sijaitsee myös entinen Toroppalan ala-aste, jossa oli aikoinaan noin 40 oppilasta. Entisellä koululla on yhä luistelukenttä, joka on vapaassa käytössä kaikille. Entisen koulun omistaa nykyään Yömyssy-niminen majoitusyritys.
Muuta
Kari Hietalahti hyödynsi kylää sketsisarja Putouksessa, Toroppala oli hänen sketsihahmonsa Juri Kakan kotikylä.
José Bragato
José (alun perin Giuseppe) Bragato (12. lokakuuta 1915 Udine – 18. heinäkuuta 2017 Buenos Aires) oli italialaissyntyinen, argentiinalaistunut sellisti, säveltäjä, sovittaja ja kapellimestari. Hän suoritti varhaisia pianonsoiton opintoja synnyinmaassaan ennen muuttamistaan perheineen Buenos Airesiin vuonna 1928. Vuonna 1930 paljon tuhoa aiheuttaneet tulvat veivät Bragatolta sekä asunnon että pianon, mutta Teatro Colónin huilistina toimineen Bruno-veljensä yhteyksien avulla hän sai lahjoituksena sellon ja ilmaista opetusta. Lopulta hänet hyväksyttiin Conservatorio Nacional Superior de Músicaan opiskelemaan.
Vuonna 1943 Bragato meni naimisiin Herminia Domínguezin kanssa. Pariskunnalle syntyivät tyttäret Elsa ja Adriana sekä poika, joka kuoli varhaislapsuudessaan. Uransa Bragato aloitti soittamalla Enrico-isänsä kanssa tango- ja jazzkokoonpanoissa, joihin kuului Dios Filiberton orkesteri. Bragato pääsi vuonna 1946 soittamaan Teatro Colónin orkesteriin, mutta siirtyi Buenos Airesin filharmonikkojen ensisellistiksi. Palattuaan Teatro Colóniin ensisellistinä hän toimi tässä tehtävässä vuoteen 1968.
Bragato teki runsaasti yhteistyötä Astor Piazzollan kanssa. Vuonna 1976 hän muutti sotilasvallankaappauksen seurauksena Brasiliaan, jossa työskenteli orkesterin sellistinä Porto Alegressa ja Natalin yliopiston opettajana. Vuonna 1982 Bragato palasi Argentiinaan. Viimeisen esiintymisensä sellosolistina hän teki vuonna 1995 Atilio Stamponen kokoonpanon kanssa New Yorkissa. Vielä 87-vuotiaana hän sai Latin Grammy -palkinnon sovituksistaan. Hän jatkoi sovittajan ja arkistonhoitajan töitä pitkälle yli 90-vuotiaaksi saakka.
Diakité Fatoumata N’Diaye
Diakité Fatoumata N’Diaye (s. huhtikuussa 1954 Bamako ) on malilainen hallintovirkailija ja diplomaatti.
Fatoumata N’Diaye kävi katolisen lähetysaseman koulun Ségoussa ja pääsi ylioppilaaksi Bamakon tyttölyseosta. Hän suoritti siviilioikeuden tutkinnon Toulousen yhteiskuntatieteellisessä yliopistossa vuonna 1976 ja jatkotutkinnon Sorbonnessa vuonna 1978.
N’Diaye työskenteli Malin virkamieskorkeakoulussa vuosina 1983–1991 toimien samaan aikaan myös hallituksen neuvonantajana sekä urheilu- ja nuorisoministeriön henkilöstöpäällikkönä. N’Diaye toimi Malin terveydenhuolto-, sosiaali- ja naisministerinä siirtymäkauden hallituksessa vuonna 1991.
Työskenneltyään muun muassa hallituksen sihteerinä ja naisasiavaltuutettuna N’Diaye toimi Malin terveys-, vanhus- ja yhteisvastuuministerinä vuodesta 1997 sekä sosiaalikehitys-, yhteisvastuu- ja vanhusministerinä vuosina 2000–2002. N’Diaye työskenteli Malin oikeusasiamiehenä vuosina 2002–2009, minkä jälkeen hänet nimitettiin hallituksen pääsihteeriksi.
N’Diaye jäi eläkkeelle tammikuussa 2017. Pian sen jälkeen hänet nimitettiin Malin suurlähettilääksi Tunisiaan.
Unohdetut (televisiosarja)
Suomessa MTV3-kanava aloitti sarjan lähetykset 6. tammikuuta 2012.
Tavoman jätinkirkko
Tavoman jätinkirkko on Pohjanmaalla Vöyrissä sijaitseva mahdollinen jätinkirkko. Sitä ei ole vielä tutkittu ja se on siksi vielä varmistamatta.
Sijainti
Jätinkirkko sijaitsee noin 10 kilometriä Vöyrin kirkolta itään Vöyrin ja Ylihärmän välisen seututien 725 pohjoispuolella olevalla vaikeakulkuisella ja kivikkoisella Tavoman metsäalueella. Keskisenjärvi sijaitsee sen itäpuolella 1,2 kilometrin päässä. Jätinkirkon kivirakenteet on ladottu nykyisin kallioisen mäen laella sijaitsevassa kohdassa, joka on noin 75 metriä metsäautotieltä länteen.
Jätinkirkko
Marianna Ridderstad on tutkinut sitä myöhemmin ja merkinnyt sen muodoltaan suorakulmaiseksi, ja hän on lisäksi osoittanut vallista kaksi kohtaa, joita hän pitää niin sanottuina portteina. Toinen portti sijaitsee jätinkirkon keskikohdasta katsottuna 118° pohjoisesta myötäpäivään eli itäkaakkoon ja toinen 58° pohjoisesta vastapäivään eli länsiluoteeseen. Myös hän on havainnut paikalla kivi- eli rakkakuoppia. Paikalla olisi myös pystyyn nostettu kivi (standing stone).
Tutkimuksia
Ei ole tietoa, milloin tämä jätinkirkko on löytynyt. Aarne Europaeus kirjoitti siitä Suomen Museo -lehdessä vuonna 1913. Jätinkirkkoa on tutkittu osittain kahdesti. Hannu Kotivuori tutki sitä pintapuolisesti inventoinnissaan vuonna 1985. Kotivuori toteaa inventointiraportissaan, että Keski-Pohjanmaalla on näitä jätinkirkoiksi kutsuttuja kiviröykkiöitä noin 30 ja niistä on tutkittu viisi (tilanne vuonna 1985). Niistä on löytynyt Pöljän keramiikkaa ja ne ajoitetaan siksi kivikauden loppupuolelle. Hän vertaa tätä jätinkirkkoa läheiseen Höysälänjärven jätinkirkkoon. Ridderstad on tutkinut tämän jätinkirkon vallien suuntauksia ja esittää niistä muutamia tuloksia vuonna 2015.
Feodosija
Feodosija on kylpyläkaupunki ja kaupunkipiiri Krimin niemimaan kakkoisosassa Mustanmeren rannalla Krimin autonomisessa tasavallassa Ukrainassa.
Feodosijan kaupunkipiirissä asui Ukrainan tilastokeskuksen arvion mukaan vuonna 2013 yhteensä 105 065 henkeä. Kaupunkipiiri jakautuu Feodosijan kaupunkiin (Феодосія, 69 461 as.), ja useisiin kaupunkityyppisiin taajamiin: Primorskij (Ukraina) (Приморський, 14 938 as.), Štšebetovka (Щебетовка, 3 504 as.), Koktebel (Коктебель, 2 863 as.), Ordžonikidze (Орджонікідзе, 2 643 as.) ja Kurortne (Курортне 340 as.). Maaseutuasukkaiksi Ukrainan tilastokeskus arvioi 11 316 henkeä (vuonna 2013).
Antiikki
Kaupunki perustettiin 500-luvulla eaa. kreikkalaisena siirtokuntana, jonka nimi oli Theodosia. Hunnit tuhosivat kaupungin 300-luvulla jaa. Osmanit valtasivat kaupungin vuonna 1475. Eri vaiheissaan kaupunki on tunnettu myös nimillä Ardabda, Kafas, Caffa ja Kefe.
pienoiskuva|vasen|pysty|Ukrainalaiset kasakat valtaamassa orjakeskuksena toiminutta Caffan kaupunkia (Feodesija) ja edustan laivastoa osmaneilta (1615).
Nykyaika
Nykyään suurin osa Feodosijan asukkaista on etnisesti venäläisiä. Ukrainan kieltä käytetään alueella verrattain vähän.
pienoiskuva|none|pysty=2.6|Panorama kaupunkiin.
Valkosiipi
Valkosiipi (Cilix glaucatus) on pieni, valkoinen perhonen. Suomessa sitä on tavattu vain harhailijana.
Koko ja ulkonäkö
Valkosiiven siivet ovat leveät, pohjaväriltään puhtaan valkoiset ja niissä on laaja, mustan ja ruskean kirjava laikku. Etusiiven ulkoreunassa on rivi siniharmaita nuolitäpliä. Lepäävä perhonen pitää siipiään kattolaskuisesti vartalon sivuilla ja perhosen pää on piilossa keskiruumiin alla. Siipiväli 20–24 mm.
Levinneisyys ja lentoaika
Pohjois-Afrikasta ja Iberian niemimaalta eteläisen ja keskisen Euroopan poikki Aasiaan ja Kiinaan saakka tavattava laji. Suomesta valkosiipi on tavattu vain yhden kerran. Ainoa yksilö on saatu Helsingistä kesäkuun alussa 1973. Perhoset lentävät kahtena sukupolvena, ensin toukokuun puolivälistä kesäkuun puoliväliin ja myöhemmin heinäkuun puolivälistä elokuun puoliväliin.
Elinympäristö ja elintavat
Valkosiipi suosinee kulttuuriympäristöjä, joille aurinko paistaa runsaasti. Perhoset lentävät pimeän tultua ja tulevat valolle. Kotelo talvehtii.
Ravintokasvi
Toukka elää puumaisilla ruusukasveilla, kuten orapihlajalla (Crataegus) tai erilaisilla kirsikoilla (Prunus).
Samuli Kaivonurmi
Samuli Kaivonurmi (s. 3. maaliskuuta 1988 Kuopio) on suomalainen jalkapalloilija, joka edusti muun muassa FC KTP:tä. Hänen pelipaikkansa oli hyökkääjä.
Kaivonurmen Veikkausliiga-debyytti tapahtui 4. toukokuuta 2006 ottelussa FC Lahtea vastaan. Vuonna 2007 hän loukkaantui vakavasti ja oli kentiltä poissa vuoden. Kaudella 2009 hän voitti Kakkosen maalikuninkuuden Warkauden Jalkapalloklubissa 24 maalilla. Onnistunut kausi loukkaantumisen jälkeen johti kahden vuoden sopimukseen takaisin kasvattajaseuransa KuPS:n riveihin Veikkausliigaan. Kaudella 2010 hän voitti SM-hopeaa. Alkuvuodesta 2013 Kaivonurmi siirtyi Ykkösessä pelanneeseen FC KooTeePeehen.
Entinen Kuopion Pallotovereiden pääsarjapelaaja Jarmo Kaivonurmi on Kaivonurmen setä.
Diacodexis
Diacodexis oli sorkkaeläinten kantamuoto. Se eli eoseenikaudella kaikkialla Lauraasian mantereella. Se oli noin puoli metriä pitkä. Sillä oli viisi varvasta, joista kaksi oli muita pidempiä. Todennäköisesti näistä kahdesta varpaasta kehittyi sorkka muiden varpaiden surkastuessa pois. Diacodexis ilmeisesti eli enimmäkseen pensaikon suojissa. Sukuun kuuluneita lajeja olivat D. gracilis, D. minutus, D. ilcis, D. kelleyi, D. pakistanensis ja D. primus.
Pam Shriver
Pamela Howard Shriver Lazenby (s. 4. heinäkuuta 1962 Baltimore, Maryland) on yhdysvaltalainen entinen tennispelaaja ja olympiavoittaja. Hän oli parhaimmillaan tenniksen maailmanlistalla kaksinpelissä kolmantena ja nelinpelissä toisena. Shriver voitti urallaan 21 WTA-turnausta kaksinpelissä ja 106 turnausta nelinpelissä. Shriver pääsi Grand Slam -turnauksissa kaksinpelissä parhaimmillaan finaaliin asti 1978, häviten Chris Evertille. Hän voitti olympiakultaa Soulin olympialaisissa nelinpelissä Zina Garrisonin kanssa.
Toivo Paatela
thumb|250px|[[Keskon pääkonttori Helsingin Katajanokalla.]] thumb|200px|[[Kosken Tl kirkko|Kosken kirkko]] thumb|200px|[[Kristuksen ylösnousemuksen kirkko (Jyväskylä)|Jyväskylän ortodoksinen kirkko.]] Jalo Toivo Paatela (vuoteen 1906 Pavén; 13. lokakuuta 1890 Helsingin pitäjä – 14. elokuuta 1962 Nurmijärvi) oli suomalainen arkkitehti. Hänet tunnetaan sekä yksin että yhdessä isoveljensä Jussi Paatelan kanssa suunnittelemistaan rakennuksista.
Elämä ja työt
Paatelan isä oli laitilalais-hinnerjokilaista maanviljelijäsukua oleva seppä Johannes Kustaanpoika Pavén, joka perusti liikkeen Helsinkiin, mutta menetti sen myöhemmin liiallisen alkoholinkäytön vuoksi. Toivo Pavénin veljiä olivat Jussi Pavén (Paatela) ja myöhemmin taiteilijana tunnetuksi tullut Oskari Pavén, jotka kaikki suomensivat sukunimensä vuonna 1906 Paatelaksi.
Toivo Paatela kirjoitti ylioppilaaksi Helsingin suomalaisesta reaalilyseosta vuonna 1910 ja valmistui arkkitehdiksi Teknillisestä korkeakoulusta 1914, kolme vuotta isoveljensä jälkeen. Paatela teki opintomatkoja Italiaan 1922–1923 ja 1925–1926, Saksaan 1929, Ranskaan 1929 sekä Belgiaan, Hollantiin ja Sveitsiin. Hän sai matkoihinsa stipendejä muun muassa Teknillisen korkeakoulun Frans Sjöströmin rahastolta, valtion arkkitehtuurilautakunnalta (1922), Kordelinin säätiöltä (1932) ja Helsingin yliopistolta (1933, 1938).
Toivo Paatelalla oli yhteinen arkkitehtitoimisto veljensä Jussi Paatelan kanssa 1919–1929 ja he tulivat tunnetuiksi osallistumalla ahkerasti arkkitehtuurikilpailuihin. Lisäksi hänellä oli oma arkkitehtitoimisto vuodesta 1929. Lisäksi hän toimi Haagan kauppalan rakennustarkastajana 1926–1928 ja Teknillisen korkeakoulun huoneenrakennusopin erikoisopettajana 1948–1952. Paateloiden yhteiset suunnittelutyöt edustavat pääasiassa 1920-luvun klassismia, kuten Tampereen vanha kirjastotalo (1925), Helsingin yliopiston vanha anatomian laitos Siltavuorella ja Atlaspankin talo (Mikonkatu 9) Helsingissä (1929). 1920-luvun loppua kohti klassisen tyyliset koristeaiheet alkoivat kuitenkin vähetä heidän töissään, mikä enteili funktionalismiin siirtymistä. Yhteisistä suunnittelutöistä Toivo Paatelalla oli keskeinen rooli muun muassa Anatomian laitoksessa, sillä hän pääasiassa valvoi rakennustöitä ja yksityiskohtien toteutusta. Rakennus perustui vuonna 1926 voitettuun kilpailuun. Sen alakerrassa sijainneen kappelin seinäfreskot maalasi kolmas veli, Oskar Paatela.
Yhteisen toimiston lopetettua 1929 Paatelan veljekset perustivat kumpikin oman toimistonsa: Jussi Paatela erikoistui sairaaloihin, Toivo liiketaloarkkitehtuuriin. Hänen merkittävimpiin suunnittelutöihinsä kuuluvat Osuuskassojen keskuslainarahaston (nyk. OKO) pääkonttori Helsingin Arkadiankadun ja Runeberginkadun kulmassa (1932), Kosken Tl kirkko (1935), Savo-Karjalan tukkuliikkeen liiketalo Viipurissa (1938) ja Maakauppiaitten Oy:n ja Kauppiaitten Keskuskunnan (nyk. Kesko) pääkonttori ja keskusvarasto Helsingin Katajanokalla. Vaikka Paatelan tyyli kehittyikin ajan kuluessa pelkistetymmän funktionalismin suuntaan, hän säilytti pitkään kiinnostuksensa punatiilipinnan käyttöön.
Kellopeli
thumb|Kellopeli Kellopeli kuuluu kromaattisiin lyömäsoittimiin. Kellopelin kielet ovat metallista, ja niitä lyödään useimmiten metallisilla tai kovilla muovisilla malleteilla (kapuloilla). Kellopelin ääniala vaihtelee kahdesta kolmeen oktaaviin. Kielet voivat olla järjestetty samalla tavalla kuin pianon koskettimet (ylennetyt ja alennetut äänet ovat erillään ”valkoisista” koskettimista). Yksiriviseen kellopeliin on saatavissa erilliset ylennys- ja alennuspalat. Nimitystä kellopeli käytetään joskus myös carillonista eli tornikellopelistä.
Kellopelin ääni on kirkas ja kuuluu helposti suurenkin orkesterin läpi. Useimmiten kellopeliä käytetäänkin melodian korostamiseen tai sointujen tai lopukkeiden täydentämiseen. Lyyran muotoisia kellopelejä käytetään usein sotilasorkestereiden melodiasoittimena.
Kellopeliä käytetään muun muassa Paul Dukasin teoksessa Noidan oppipoika.
Richard Yates
Richard Yates (3. helmikuuta 1926 Yonkers, New York, Yhdysvallat – 7. marraskuuta 1992) oli yhdysvaltalainen proosakirjailija. Hän kuvasi 1900-luvun puolivälin keskivertoamerikkalaisten elämää, ja usein hänen on sanottu liikkuvan kirjailijantyössään jossakin J. D. Salingerin ja John Cheeverin välillä.
Elämäkerta
Kahdesti eronneella Yatesilla oli kolme tytärtä, Sharon, Monica ja Gina. Hän kuoli 1992 keuhkolaajentumaan ja pienen leikkauksen komplikaatioihin Birminghamissa Alabamassa.
Tuotanto
Yatesin tunnetuin ja toistaiseksi ainoa suomennettu teos on Revolutionary Road, jonka pohjalta valmistui Sam Mendesin ohjaama, kriitikoiden kehuma ja moneen kertaan palkittu samanniminen elokuva. Vuonna 1962 hän kirjoitti käsikirjoituksen elokuvasovitukseen William Styronin teoksesta Lie Down In Darkness.
Aalto (dokumenttielokuva)
Aalto on vuonna 2020 ensi-iltansa saanut suomalainen dokumenttielokuva, jonka on ohjannut Virpi Suutari. Elokuva kertoo Alvar Aallon sekä Aino Aallon urasta ja elämästä. Elokuvassa hyödynnetään sekä arkistomateriaalia että asiantuntijoiden haastatteluja.
Ilja Zubov
Seuraura
Zubov on Traktor Tšeljabinskin kasvatti. Hän debytoi seuran miesten joukkueessa vain 15-vuotiaana Venäjän toiseksi korkeimmalla sarjatasolla Vysšaja Ligassa kaudella 2002–2003. Ottawa Senators varasi Zubovin neljännellä kierroksella 98. pelaajana NHL:n varaustilaisuudessa 2005. Kaudeksi 2005–2006 hän siirtyi Superliiga-joukkue Spartak Moskovaan, jossa tulokaskausi toi 43 runkosarjaottelussa tehot 4+8=12 sekä kolmessa playoff-ottelussa tehot 2+2=4. Kauden 2006–2007 kynnyksellä Zubov siirtyi Himik Mytištšiin paitaan, mutta hän siirtyi kuitenkin kesken kauden Salavat Julajev Ufaan. Zubov jakoi kevään 2007 pudotuspeleissä tehoilla 2+3=5 joukkueen sisäisen pistepörssin voiton Andrei Sidjakinin ja Nikolai Zavaruhinin kanssa sekä voitti Ufan sisäisen tehotilaston lukemalla +4.
Elokuussa 2007 Zubov teki kolmivuotisen tulokassopimuksen Ottawa Senatorsin kanssa. Hän teki samana syksynä ensimmäisessä NHL:n harjoitusottelussaan Philadelphia Flyersia vastaan maalin, mutta Zubov pelasi kautensa kuitenkin lähes kokonaan AHL-joukkue Binghamton Senatorsissa. Hän pelasi ensimmäisen ja kauden ainoaksi jääneen NHL-ottelunsa 15. tammikuuta 2008 vieraissa Washington Capitalsia vastaan. Kaudella 2008–2009 Zubov oli Binghamtonin paras pistemies tehoilla 14+38=52. Hän pelasi kauden aikana kymmenen NHL-ottelua tehden kaksi syöttöpistettä. Kaudella 2009–2010 Zubov ehti pelata vain yhden AHL-ottelun, kunnes Senators lainasi hänet loppukaudeksi kotimaahansa Salavat Julajev Ufaan lokakuussa 2009. Tammikuussa 2010 Ufa kauppasi Zubovin TsSKA Moskovaan vaihdossa Pjotr Stšastlivyi'in. Hän voitti kevään 2010 pudotuspeleissä joukkueen sisäisen tehotilaston lukemalla +2.
Kaudella 2010–2011 Zubov jatkoi TsSKA:ssa, jonka kolmanneksi paras pistemies hän oli tehoilla 8+21=29. Kesken kauden 2013–2014, joulukuussa 2013 Zubov ja Mihail Naumenkov kaupattiin Admiral Vladivostokiin vaihdossa Enver Lisiniin. Kevään 2014 pudotuspeleissä hän oli joukkueen paras pistemies ja maalintekijä tehoilla 3+2=5. Heinäkuussa 2014 Zubov teki vuoden mittaisen jatkosopimuksen Admiralin kanssa. Hän nousi kaudella 2014–2015 joukkueen kapteeniksi ja oli KHL:n yhden kauden piste-ennätyksellään Admiralin paras syöttäjä ja toiseksi paras pistemies Niclas Bergforsin jälkeen tehoilla 7+28=35.
Maajoukkueura
Zubov pelasi alle 20-vuotiaiden MM-kilpailuissa vuosina 2002 ja 2003, joista molemmat turnaukset päättyivät hopeaan. Hän pelasi myös alle 18-vuotiaiden MM-kilpailuissa vuonna 2005, jolloin Zubov oli Venäjän paras pistemies ja syöttäjä tehoilla 3+5=8. Hän pelasi myös U-18 Junior World Cupissa vuonna 2004. Venäjän A-maajoukkueessa Zubov on pelannut yhteensä 33 ottelua tehopistein 1+11=12.
Omakotirahasto
Omakotirahasto oli aiemmin Suomessa valtion rahasto, jonka tarkoituksena oli edistää asutustoimintaa Suomessa tukemalla pienten omakotitalojen rakentamista.
Toiminta 1930-luvun Suomessa
Omakotirahasto perustettiin vuonna 1927. Omakotirahastosta myönnettiin kuntien välityksellä kuoletuslainoja taikka osuuskassojen välityksellä kuoletusmaksuin lyhennettäviä kiinnityslainoja pienten omakotitalojen rakentamista varten kaupunkeihin, kauppaloihin, kaupunkien lähiympäristöihin, maaseudun taajaväkisiin asutuskeskuksiin sekä varsinaiselle maaseudulle. Tarkoituksena oli erityisesti maataloustyöväen asunto-olojen parantaminen.
Rahaston varojen jakaminen
Omakotirahastoon kertyvät tulot jaettiin neljännesvuosittain tasan sosiaaliministeriön ja maatalousministeriön määrättävinä oleville tileille.
Addis Abeba
Addis Abeba ( [] "uusi kukka", "suihkulähde") on Etiopian pääkaupunki. Se sijaitsee Oromian osavaltion sisällä, mutta on siitä hallinnollisesti erillinen. Addis Abeban asukasluku on noin 3 miljoonaa. Kaupunki sijaitsee Entoto-vuoren juurella.
Omakotirahasto
Rahaston varojen jakaminen
Sosiaaliministeriön määrättävänä olevalla tilillä olevat varat käytettiin pienten, enintään kaksi asuntoa käsittävien omakotitalojen rakentamisen edistämiseen kaupungeissa, kauppaloissa, taajaväkisiksi yhdyskunniksi julistetuissa ja niihin verrattavissa maaseudun väestökeskuksissa sekä kaupunkien, kauppaloiden, mainitunlaisten väestökeskusten ja huomattavimpien teollisuuslaitosten lähiympäristöissä, mikäli niissä noudatetaan hyväksyttävää rakennussuunnitelmaa.
Addis Abeba
Historia
pienoiskuva|vasen|Addis Abeba joulukuussa 2015. pienoiskuva|vasen|[[Haile Selassie ja Gamal Abdel Nasser Addis Abebassa Afrikan yhtenäisyysjärjestön kokouksen aikana.]] Addis Abeban perusti silloinen Shewan maakunnan hallitsija Menelik II vuonna 1887 ja kaupunki rakentui Menelikin noustua Etiopian keisariksi vuonna 1889 keisarin palatsin, Pyhän Yrjön katedraalin ja Arada-nimellä tunnetun torin ympärille. Paikan valitsi Menelikin vaimo Taytu Betul ja kaupunki sai nimensä Addis Ababa eli vapaasti käännettynä "uusi kukka" Taytun keisarinnalta. Menelik II voitti Italian joukot Adowan taistelussa vuonna 1896 ja siirtomaaksi päätymisen uhan väistyttyä kaupunkiin asettui eurooppalaisia ja aasialaisia sijoittajia, kauppiaita ja käsityöläisiä. Vuonna 1900 kaupungin väkiluku oli noin 40 000. Vuonna 1917 kaupunki liitettiin rautatiellä tuolloiseen Ranskan siirtomaa Djiboutin satamaan. Italia miehitti Etiopian Italian–Etiopian sodan jälkeen vuonna 1936 ja Italian miehitysaika jätti jälkensä Addis Abebaan. Italialaiset rakennuttivat kaupunkiin nykyaikaisia taloja, teitä ja muuta infrastruktuuria. Alkuperäinen torialue siirrettiin nykyiseen Mercatoon. Samaan aikaan osa kaupungista osoitettiin vain italialaisten siirtolaisten asuttaviksi.
Omakotirahasto
Rahaston varojen jakaminen
Maatalousministeriön määrättävänä olevalla tilillä olevat varat käytettiin pienten, yhden asunnon käsittävien omakotitalojen rakentamisen edistämiseen varsinaisella maaseudulla, ottaen huomioon niin irtaimen kuin vuosipalveluksessa olevan maataloustyöväen samoin kuin muun työväestön sekä siihen verrattavien käsityöläisten ja muiden pieneläjien asuntotarpeet.
Addis Abeba
Historia
Italia kärsi tappion Etiopiassa toisen maailmansodan aikana vuonna 1941 ja keisari Haile Selassie palasi vallan kahvaan. Vuonna 1958 Yhdistyneet kansakunnat perusti Afrikan talouskomission päämajan Addis Abebaan ja vuonna 1963 kaupungissa pidetyn kokouksen jälkeen perustettiin Afrikan yhtenäisyysjärjestö. Kaupunki jatkoi kasvuaan maaseudun asukkaiden muuttaessa kylistä kaupunkiin ja vuonna 1970 kaupungin asukasluku oli kasvanut lukemaan 683 500. Taloudelliset vaikeudet johtivat poliittiseen epävakauteen ja vuonna 1974 Haile Selassie syrjäytettiin sotilasvallankaappauksessa, joka nosti valtaan Mengistu Haile Mariamin johtamat kommunistit. Etiopian sisäinen epävakaus johti etenkin Pohjois-Etiopiasta tulleiden tuhansien pakolaisten asettumiseen Addis Abebaan. Mengistu kukistui vuonna 1991, jonka jälkeen Addis Abeba on ollut vähintään nimellisesti demokraattisen Etiopian hallinnon pääkaupunki.
Omakotirahasto
Lainojen myöntäminen
Omakotitalon, jonka rakentamista varten voitiin myöntää lainaa omakotirahastosta, tuli olla uudisrakennus. Sen tuli sijaita joko lainansaajan omistamalla taikka hänen vuokralla hallitsemallaan rakennustontilla tai asuntopalstalla, jonka vuokraoikeus oli siirrettävissä maanomistajaa kuulematta kolmannelle henkilölle.
Addis Abeba
Historia
Suunnitelmat Addis Abeban hallinnollisesta laajentamista Oromian osavaltion alueelle johtivat vuosina 2014-2016 maan suurimman etnisen vähemmistön oromojen mielenosoituksiin, joissa kuoli useita henkilöitä. Suunnitelmat kaupungin laajentamisesta hylättiin lopulta vuonna 2016.
Omakotirahasto
Lainojen myöntäminen
Lainoja omakotirahastosta myönnettiin joko kunnille tai osuuskassoille niiden antamaa velkakirjaa vastaan. Kunnan tai osuuskassan tuli käyttää rahastosta lainaksi saamansa varat asuntolainoiksi niitä rakennusyrityksiä varten, jotka asianomainen ministeriö tai sen määräämä viranomainen oli hyväksynyt. Kunta tai osuuskassa suoritti lainasta omakotirahastoon korkoa 3½ – 4 % jäljellä olevalle velkamäärälle sekä kuoletusta sen mukaan kuin siitä erikseen määrättiin. Lainan kuoletusajan tuli olla vähintään 25 vuotta.
Addis Abeba
Talous
Addis Abeban tärkeimpiin teollisuuden aloihin kuuluvat tekstiiliteollisuus, elintarviketeollisuus, puuteollisuus, muoviteollisuus ja kemianteollisuus. Etiopian pankki- ja vakuutusala on keskittynyt Addis Abebaan. Kaupungissa toimivat myös monet maan suurimmat sanomalehdet. Suuri osa koko Etiopian tuonnista kulkee Addis Abeban kautta. Tuontituotteet saapuvat kaupunkiin Djioutista tai Assabista Punaisenmeren rannikolla ja Addis Abebasta ne kuljetetaan edelleen muualle maahan. Mercato Addis Abeban länsiosassa on Afrikan suurimpia ulkoilmatoreja.
Liikenne
Addis Abeban lentokenttä on nimeltään Bolen kansainvälinen lentoasema. Se sijaitsee noin 8 kilometriä keskustasta kaakkoon. Lokakuussa 2016 avattiin uusi kiinalaisten rakentama 752,7 kilometriä pitkä rautatieyhteys Djiboutiin. Rautatien odotetaan lisäävän erityisesti rahtiliikenteen tehokkuutta. Vuonna 2015 Addis Abebassa aloitti toimintansa pikaraitiotie, joka on Saharan eteläpuolisen Afrikan ensimmäinen kokonaan sähköinen juna. Raitiotien alkuvaiheita leimaa vähäinen vaunujen määrä ja harvaan kulkevat vaunut. thumb|500px|center|Churchill Avenue
Omakotirahasto
Lainan suuruus
Omakotitalon rakennuttajalle myönnetyn asuntolainan suuruus sai olla enintään 40 % hyväksytyistä rakennuskustannuksista. Lisäehtona oli, että lainan määrä ei sen edelle kiinnitettyjen lainojen kanssa ei saanut nousta suuremmaksi kuin 75 %:iin rakennuskustannuksista. Jos kaupunkikunta, kauppala tai taajaväkinen yhdyskunta oli varannut erityisen alueen pienempiä omakotirakennuksia varten, rakennuttajalle voitiin myöntää asuntolaina, jonka suuruus oli enintään 75 % hyväksytyistä rakennuskustannuksista.
Addis Abeba
Ilmasto
Addis Abebassa on Köppenin ilmastoluokituksen mukaan lauhkea meri-ilmasto. Vuoden ympäri on tasaisen lämmintä, kesäisin on sateista ja talvisin kuivaa. Vuoden keskilämpötila on noin 16 °C ja keskimääräinen sademäärä 1 140 millimetriä. Toukokuu on lämpimin kuukausi. Silloin vuorokauden keskilämpötila on noin 18 °C. Viilein kuukausi on marraskuu, jolloin keskilämpötila on noin 15 °C. Sateisin kuukausi on elokuu, jolloin sataa keskimäärin noin 260 millimetriä. Marraskuussa on puolestaan kuivinta. Silloin keskimääräinen sadanta on 8 millimetriä.
Aarne Kuusi
Aarne Juhana Kuusi (vuoteen 1905 Granfelt; 24. kesäkuuta 1881 Helsinki – 27. huhtikuuta 1968 Helsinki) oli suomalainen vakuutusmatemaatikko ja raittiusmies, Suomen ensimmäinen vakuutusneuvos.
Addis Abeba
Väestö
Vuoden 2007 väestönlaskennan mukaan Addis Abebassa asui 2 739 551 asukasta ja vuoden 2015 arvion mukaan 3 273 000. Kaupungin suurin etninen ryhmä ovat amharat ja amharan kieli on kaupungin puhutuin kieli. Vuoden 2007 väestönlaskennan Addis Abeban asukasluku oli 2 739 551 ja heistä amharoja oli 1 288 895, oromoja 534 547, gurageja 447 777, tigrejä 169 182 ja siltejä 80 660. Kaupunki on jakautunut etnisiin naapuristoihin, jotka tunnetaan paikallisesti nimellä safar.
Omakotirahasto
Lakiviitteet
<references group=L />
Addis Abeba
Kulttuuri
pienoiskuva|[[Pyhän kolminaisuuden katedraali (Addis Ababa)|Pyhän kolminaisuuden katedraali.]] Addis Abeban virkistysalueet ovat pienehköjä. Yliopiston lähellä on pieni eläintarha. Haile Selassien kokoelmista polveutuvia tarhan leijonia pidetään nykyisin omana alalajinaan. Suosituin paikallinen urheilulaji on jalkapallo.
Texas Legends
Texas Legends on koripalloseura Texasin Friscosta. Se pelaa D-liigassa ja toimii NBA-seura Dallas Mavericksin farmijoukkueena.
Addis Abeba
Kulttuuri
Kulttuurikohteista Addis Abebassa sijaitsevat Etiopian kansallismuseo, Haile Selassien entisessä palatsissa toimiva etnologinen museo ja Dergin uhreille omistettu punaisen terrorin museo. Pyhän Giorgisin kirkko on rakennettu vuonna 1896 Adowan taistelun kunniaksi. Pyhän kolminaisuuden katedraali on puolestaan Etiopian toiseksi tärkein kirkko heti Aksumin Pyhän Siionin Marian kirkon jälkeen.
Aarne Kuusi
Kuusi oli Suomen merkittävimpiä vakuutusasiantuntijoita. Hän osallistui sosiaalivakuutuskomiteoiden työskentelyyn ja toimi sosiaaliministeriön vakuutusasiainosaston neuvottelevana asiantuntijana. Hän osallistui useiden vakuutusyhtiöiden hallintoon ja toimitti Vakuutussanomat-lehteä vuosina 1917–1931. Vuonna 1935 hänelle myönnettiin vakuutusneuvoksen arvonimi ensimmäisenä Suomessa.
Kuusi oli myös merkittävä raittiusliikkeen vaikuttaja. Hän toimi useiden raittiusseurojen ja raittiusjärjestöjen puheenjohtajana.
Aarne Kuusen veli oli Eino Kuusi. Aarne Kuusi avioitui vuonna 1913 Alli Zidbäckin kanssa. Perheeseen syntyi kuusi lasta, näiden joukossa professori Matti Kuusi, arkkitehti Olli Kuusi ja pääjohtaja Pekka Kuusi.
Addis Abeba
Kulttuuri
Useilla järjestöillä on päämajat Addis Abebassa. Näistä merkittävimpiä ovat Afrikan unioni ja YK:n alainen Afrikan talouskomissio.